Diari Oficial de la Generalitat Valenciana


Sumari del DOGV 3856, del 13-10-2000 (2000/8120)

RESOLUCIÓ de 27 de setembre de 2000, de la Universitat Politècnica de València, per la qual es publiquen definitivament els noms dels aspirants que ha superat les proves selectives d'accés al grup C, sector d'administració especial, especialista tècnic de laboratori, pel sistema de concurs oposició lliure (P1031), convocades per Resolució de 31 de gener de 2000 (DOGV núm. 3.693, de 22 de febrer de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8120


Organisme emissor
:   Universitat Politècnica de València

Tipus de document
:   Resolució

RESOLUCIÓ de 27 de setembre de 2000, de la Universitat Politècnica de València, per la qual es publiquen definitivament els noms dels aspirants que ha superat les proves selectives d'accés al grup C, sector d'administració especial, especialista tècnic de laboratori, pel sistema de concurs oposició lliure (P1031), convocades per Resolució de 31 de gener de 2000 (DOGV núm. 3.693, de 22 de febrer de 2000). [2000/X8120]
  
Concloses les proves selectives per a l'ingrés, com a personal funcionari, en el grup C, sector d'administració especial, especialista tècnic de laboratori, pel sistema de concurs oposició lliure (P1031), convocatòria de 31 de gener de 2000 (DOGV núm. 3.693, de 22 de febrer de 2000), i d'acord amb allò que estableix la base 8.2 d'aquesta convocatòria, aquest Rectorat resol:
  
Primer
  
Publicar definitivament, amb expressió de la puntuació total obtinguda, els noms dels aspirants que han superat les proves selectives d'accés al grup C, sector d'administració especial, especialista tècnic de laboratori, pel sistema de concurs oposició lliure, i que s'esmenta a continuació:
  
Cognoms i nom OPOSICIÓ CONCURS TOTAL
  
MARTÍ VICENT, JOSÉ VICENTE 17,30 3,91 21,21
  
PALOMARES CARRASCO, JOSÉ LUIS 16,23 3,25 19,48
  
PALMERO SAIZ, JOSÉ MANUEL 14,80 1,32 16,12
  
RUIZ GIL, JOAQUIN DAVID 14,43 1,50 15,93
  
Segon
  
Basant-se en aquestes puntuacions i segons el que disposa l'apartat 2 de la base vuitena de la convocatòria de 31 de gener de 2000, es proposa al Rectorat perquè nomene com a funcionari de carrera el senyor José Vicente Martí Vicent, del grup C, sector d'administració especial, especialista tècnic de laboratori.
  
Tercer
  
En el termini de 20 dies hàbils, comptador des de l'endemà de la publicació d'aquesta resolució en el Diari Oficial de la Generalitat Valenciana, l'aspirant haurà de presentar davant del Servei de Recursos Humans ŸSecció de PAS- d'aquesta Universitat Politècnica de València, els documents següents :
  
a) Certificat de naixement expedit pel Registre Civil corresponent o fotocòpia del document nacional d'identitat, o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat o separada mitjançant expedient disciplinari de cap administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a la realització de les funcions del lloc de treball oferit.
  
e) Els aspirants discapacitats hauran de presentar certificat de la Conselleria de Treball i Assumptes Socials, o òrgans competents d'altres administracions públiques, que acrediten discapacitació igual o superior al 33%, així com capacitat per a exercir les funcions que corresponen a les vacants oferides.
  
Una vegada la persona interessada presente els documents, i després de la publicació de la Resolució per la qual es fa el nomenament com a funcionari de carrera en el Diari Oficial de la Generalitat Valenciana, en un termini màxim de sis mesos comptador a partir de l'endemà de la publicació de la relació definitiva d'aspirants aprovats per ordre de puntuació en el Diari Oficial de la Generalitat Valenciana, la persona interessada haurà de prendre possessió del lloc corresponent.
  
Quart
  
D'acord amb el punt 6.6 de la convocatòria d'aquestes proves, es constitueix una borsa de treball amb els aspirants que a continuació es detallen, que seran cridats, en cas de necessitat, segons l'ordre de puntuació.
  
Contra aquest acte, que esgota la via administrativa, es pot interposar recurs contenciós administratiu davant els òrgans de la Jurisdicció Contenciosa Administrativa de la Comunitat Valenciana en el termini de dos mesos comptadors a partir de l'endemà de la publicació, de conformitat amb allò que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener; l'article 22 de la Llei Orgànica 11/1983, de 25 d'agost, de Reforma Universitària; i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament es podrà interposar en el termini d'un mes comptador a partir de l'endemà de la publicació d'aquesta resolució, recurs potestatiu de reposició davant el rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 27 de setembre de 2000.- El rector: Justo Nieto Nieto.